PMIndiaData/PMIndiaSum huggingface dataset:
கட்டாக்கில் வருமானவரித்துறை  தீர்ப்பாயத்தின்  அலுவலகம் மற்றும் குடியிருப்பு வளாகத்தை பிரதமர்  11-ம் தேதி திறந்து வைக்கிறார்

ஒடிசா மாநிலம் கட்டாக்கில் வருமானவரித்துறையின் மேல்முறையீடு தீர்ப்பாய (ஐடிஏடி) அலுவலகம் மற்றும் குடியிருப்பு வளாகத்தை, பிரதமர் திரு.நரேந்திர மோடி வரும் 11-ம் தேதி மாலை காணொலி காட்சி மூலம் திறந்து வைக்கிறார். மத்திய அமைச்சர்கள், ஒடிசா முதல்வர், ஒடிசா தலைமை நீதிபதி மற்றும் உயர்நீதிமன்ற நீதிபதிகள் உட்பட பலர் இந்நிகழ்ச்சியில் கலந்து கொள்கின்றனர். இந்நிகழ்ச்சியில் ஐடிஏடி பற்றிய சிறு புத்தகம் ஒன்றும் வெளியிடப்படவுள்ளது. நேரடி வரி முறையில், வருமானவரித்துறையின் மேல்முறையீடு தீர்ப்பாயம் மிக முக்கியமான அமைப்பு. இதன் தீர்ப்புதான் இறுதியானது. இதற்கு தற்போது ஓய்வு பெற்ற நீதிபதி திரு பி.பி.பட் தலைமை வகிக்கிறார். முதல் ஐடிஏடி, கடந்த 1941-ஆம் ஆண்டு அமைக்கப்பட்டது. இதன் முதல் மூன்று கிளைகள் தில்லி, மும்பை மற்றும் கொல்கத்தாவில் அமைக்கப்பட்டன. தற்போது நாடு முழுவதும் ஐடிஏடிக்கு 63 அமர்வுகள் உள்ளன. ஐடிஏடி கட்டாக் அமர்வு 1970-ம் ஆண்டு தொடங்கப்பட்டு, கடந்த 50 ஆண்டுகளாக வாடகைக் கட்டிடத்தில் இயங்கி வந்தது. தற்போது கட்டப்பட்டுள்ள புதிய அலுவலகம் மற்றும் குடியிருப்பு வளாகம், 1.60 ஏக்கரில் நவீன தொழில்நுட்பத்துடன் கட்டப்பட்டுள்ளது. இந்த கட்டிடத்தை பிரதமர் திரு.நரேந்திர மோடி வரும் 11-ம் தேதி மாலை 4.30 மணிக்கு திறந்து வைக்கிறார். மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1671498 —-
அமெரிக்க அதிபர் மற்றும் அவரது மனைவியின் அரசுமுறைப் பயணம்

பிரதமர் திரு நரேந்திர மோடியின் அழைப்பை ஏற்று, அமெரிக்க அதிபர் திரு டொனால்டு டிரம்ப், அவரது மனைவி திருமதி மெலானியா டிரம்ப் ஆகியோர் இந்தியாவில் வரும் 24, 25 ஆகிய தேதிகளில் அரசுமுறைப் பயணம் மேற்கொள்கின்றனர். அதிபர் திரு டிரம்பின் முதல் இந்தியப் பயணம் இதுவாகும். இந்தப் பயணத்தின் போது, அதிபர் டிரம்ப், அவரது மனைவி ஆகியோர் புதுதில்லி, குஜராத் மாநிலம் அகமதாபாத் ஆகிய இடங்களில் அரசு நிகழ்ச்சிகளில் பங்கேற்பதுடன் இந்திய சமுதாயத்தின் பல்வேறு பிரிவினருடன் கலந்துரையாடல் நடத்துவார்கள். இந்தியாவுக்கும், அமெரிக்காவுக்கும் இடையிலான உலகளாவிய உத்திபூர்வமான உறவு, இருநாடுகளின் மக்களுக்கு இடையில் நம்பிக்கை, பரஸ்பர மரியாதை, விழுமியப் பகிர்வுகள், புரிந்துணர்வு மற்றும் நட்புறவைப் பிரதிபலிக்கிறது. பிரதமர் மோடி, அதிபர் டிரம்ப் ஆகியோரின் தலைமையின் கீழ் வர்த்தகம், பாதுகாப்பு, பயங்கரவாதத் தடுப்பு, எரிசக்தி, பிராந்திய மற்றும் உலக விஷயங்களில் ஒத்துழைப்பு உட்பட அனைத்துத் துறைகளிலும் குறிப்பிடத்தக்க முன்னேற்றத்துடன் இருநாடுகளுக்கு இடையிலான நட்புறவு மேலும் வலுவடைந்ததுடன், மக்களுக்கு இடையிலான உறவுகளும் அதிகரித்துள்ளன. இந்தப் பயணம், இருதரப்பு உறவுகளின் முன்னேற்றத்தை ஆய்வு செய்யவும் மற்றும் உத்திபூர்வமான கூட்டாண்மையை மேலும் வலுப்படுத்தவும் இருதலைவர்களுக்கும் பெரிதும் வாய்ப்பாக அமையும்.
தேர்வுகள் மற்றும் வாழ்க்கை குறித்த பல்வேறு விஷயங்களுக்கான துடிப்புமிக்க களமாக தேர்வு குறித்த உரையாடல் திகழ்கிறது: பிரதமர்

தேர்வு குறித்த உரையாடலின் முக்கியப் பகுதிகளை நமோ செயலியில் உள்ள பிரத்யேகப் பகுதியில் காணலாம் என பிரதமர் திரு நரேந்திர மோடி தெரிவித்துள்ளார். “நமது துடிப்பான #ExamWarriors உடன் உரையாடுவது எனக்கு மகிழ்ச்சியை தருகிறது. தேர்வுகள் மற்றும் வாழ்க்கை குறித்த பல்வேறு விஷயங்களுக்கான துடிப்புமிக்க களமாக தேர்வு குறித்த உரையாடல் திகழ்கிறது. இந்த உரையாடல்களின் முக்கியப் பகுதிகளை நமோ செயலியில் உள்ள பிரத்யேகப் பகுதியில் காணலாம்,” என்று பிரதமர் டிவிட்டரில் பதிவிட்டுள்ளார்.
துடிப்புமிக்க குஜராத் மாநாடு 2019 (ஜனவரி 17-19, 2019)-ல் பங்கேற்க மால்டா பிரதமர் இந்தியா வருகை

2019 ஜனவரி 17-19 வரை நடைபெறும் துடிப்புமிக்க குஜராத் மாநாடு 2019-ல் பங்கேற்பதற்காக மால்டா பிரதமர் டாக்டர் ஜோசஃப் மஸ்கட் முதன் முறையாக இந்தியா வந்துள்ளார். அவருடன், அந்நாட்டு பொருளாதாரம், முதலீடு மற்றும் சிறுதொழில் துறை அமைச்சர் டாக்டர் கிறிஸ்டியன் கார்டோனா, அந்த அமைச்சகத்தின் உயரதிகாரிகள் மற்றும் தொழில்துறை குழுவினரும் வந்துள்ளனர். மால்டா பிரதமர் மற்றும் அவரது குழுவினரை குஜராத் ஆளுநர் திரு ஓ.பி.கோலி, வரவேற்றார். மாநாட்டின் இடையே, மால்டா பிரதமர் திரு. மஸ்கட், பிரதமர் திரு. நரேந்திர மோடியுடன் இருதரப்பு பேச்சுவார்த்தை நடத்தினார். இந்திய குடியரசு துணைத் தலைவர், கடந்த ஆண்டு செப்டம்பர் மாதம் மால்டாவில் சுற்றுப்பயணம் மேற்கொண்டதை நினைவுகூர்ந்த அந்நாட்டுப் பிரதமர், இருநாட்டு தலைவர்களின் பரஸ்பர பயணங்கள் மற்றும் இருதரப்பு நட்புறவு வலுப்பட்டு வருவது குறித்து பாராட்டு தெரிவித்தார். வர்த்தக மற்றும் வணிக உறவுகளை மேம்படுத்துவதற்கான வாய்ப்புகள் குறித்து இரு பிரதமர்களும் விவாதித்தனர். இந்திய மருந்து தயாரிப்பு மற்றும் தகவல் தொழில்நுட்பத் தொழில் துறையினர், தங்களது தொழில்களுக்கான ஆப்பிரிக்கா மற்றும் ஐரோப்பிய சந்தையாக மால்டாவை பயன்படுத்திக் கொள்ள முன்வருமாறு மால்டா பிரதமர் அழைப்பு விடுத்தார். செயற்கை புலனாய்வு, கருப்புச் சங்கிலி மற்றும் நிதி தொழில்நுட்பங்கள் போன்ற அதிநவீன தொழில்நுட்பத் துறைகளில் மால்டாவுடன் ஒத்துழைக்குமாறும் இந்தியாவிற்கு அவர் அழைப்பு விடுத்தார். கருப்புச்சங்கிலி தொழில்நுட்பம் தொடர்பாக மால்டா அரசு முறையான சட்ட நடைமுறைகளை கொண்டு வந்திருப்பதாகவும், அதில் இந்திய தகவல் தொழில்நுட்ப நிறுவனங்கள் கண்காணிப்பாளர்களாக பங்கேற்க வேண்டும் எனவும் கேட்டுக் கொண்டார். மால்டா தொழில்நுட்ப வல்லுநர்களுக்கு, குஜராத்தில் உள்ள தடயவியல் பல்கலைக்கழகத்தில் பயிற்சி அளிப்பது போன்ற கல்வி ரீதியான ஒத்துழைப்புகளில் பெருமளவில் பங்கேற்க வருமாறு மால்டாவிற்கு பிரதமர் மோடி அழைப்பு விடுத்தார். நீடித்த மற்றும் குறைந்த அளவிலான கார்பன் வெளியேற்றத்துடன் கூடிய புதுப்பிக்கத்தக்க எரிசக்தியின் முக்கியத்துவத்தை ஏற்றுக் கொள்ளும் விதமாக, சர்வதேச சூரியசக்தி கூட்டமைப்பின் முன்முயற்சிகளுக்கு இருதலைவர்களும் பாராட்டுத் தெரிவித்ததுடன், சூரியசக்தி தொழில்நுட்பத்தை மேம்படுத்தி, சூரிய மின்சக்தியை முழு அளவிற்கு பயன்படுத்திக் கொள்வதில் ஒத்துழைக்கவும் உறுதிபூண்டனர். தமது இந்தப் பயணத்தின் போது, துடிப்புமிக்க குஜராத் மாநாடு 2019-ல் பங்கேற்ற மஸ்கட் பிரதமர், குஜராத் முதலமைச்சருடனும் பேச்சுவார்த்தை நடத்தினார்.
லேன்ஸ் நாயக் அனுமந்தப்பா மறைவு- பிரதமர் இரங்கல்

லேன்ஸ் நாயக் அனுமந்தப்பா மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். லேன்ஸ் நாயக் அனுமந்தப்பாவின் மறைவு மிகுந்த வருத்தத்தை அளிக்கிறது. உங்கள் ஆன்மா சாந்தி அடையட்டும். உங்களில் உள்ள போர் வீரருக்கு என்றும் அழிவில்லை. உங்களை போல் தியாகிகள் இந்தியாவிற்காக சேவைபுரிந்தது பெருமையளிக்கிறது சேர்க்கிறது என்று பிரதமர் தனது இரங்கல் செய்தியில் கூறியுள்ளார்.
பாதரசம் குறித்த மினாமாட்டா தீர்மானத்தை இறுதிப்படுத்த மத்திய அமைச்சரவை ஒப்புதல்.

பிரதமர் திரு. நரேந்திர மோடி அவர்கள் தலைமையில் கூடிய மத்திய அமைச்சரவை பாதரசம் குறித்த மினாமாட்டா தீர்மானத்தை இறுதிப்படுத்தவும், அந்த இறுதிப்படுத்தலை சமர்ப்பிப்பதன் மூலம் இந்த சிறப்பு தீர்மானத்தை ஏற்றுக் கொள்ளும் நாடாக இந்தியா மாற வழிவகுப்பது தொடர்பான கருத்துரைக்கு தனது ஒப்புதலை வழங்கியது. 2025ஆம் ஆண்டு வரையில் பாதரச அடிப்படையிலான பொருட்களையும், மற்றும் பாதரசம் அடங்கிய கூட்டுச் செயல்முறைகளையும் தொடர்ந்து பயன்படுத்த வழி செய்யும் பாதரசம் குறித்த மினாமாட்டா சிறப்பு தீர்மானத்தை இறுதிப்படுத்த இந்த அனுமதி வகைசெய்கிறது. பாதரசம் மற்றும் பாதரசம் அடங்கிய கூட்டுப் பொருட்களிலிருந்து வெளியாகும் நச்சுகளிலிருந்து மனிதர்களின் உடல்நலம், சுற்றுச் சூழல் ஆகியவற்றை பாதுகாக்கும் நோக்கத்துடன் நீடித்த வளர்ச்சி என்ற பின்னணியிலேயே பாதரசம் குறித்த இந்த மினாமாட்டா சிறப்பு தீர்மானம் அமலாக்கப்படும். பாதரசத்தின் ஊறுவிளைக்கும் தன்மையிலிருந்து மிகவும் நலிந்த பிரிவினரைப் பாதுகாப்பதோடு, வளரும் நாடுகளின் வளர்ச்சிக்கான களத்தினைப் பாதுகாப்பதாகவும் இந்த சிறப்புத் தீர்மானம் அமையும். எனவே வறிய மற்றும் நலிந்த பிரிவுகளின் நலன்கள் இதன் மூலம் பாதுகாக்கப்படும். மேலும் பாதரசம் இல்லாத மாற்றுப் பொருட்களை உற்பத்திப் பொருட்களில் பயன்படுத்தவும், உற்பத்திச் செயல்முறைகளில் பாதரசமற்ற தொழில்நுட்பங்களைப் பயன்படுத்தவும் இந்த மினாமாட்டா சிறப்புத் தீர்மானம் நிறுவனங்களை வலியுறுத்தும். இது ஆராய்ச்சி மற்றும் வளர்ச்சி ஆகியவற்றை தூண்டிவிடும் என்பதோடு புதிய கண்டுபிடிப்புகளையும் ஊக்குவிப்பதாக அமையும்.
மத்திய அமைச்சர் திரு.ராம் விலாஸ் பஸ்வான் மறைவுக்கு பிரதமர் இரங்கல்

மத்திய அமைச்சர் திரு.ராம் விலாஸ் பஸ்வான் மறைவையொட்டி பிரதமர் திரு.நரேந்திரமோடி இரங்கல் தெரிவித்துள்ளார். தமது தொடர் டிவிட் பதிவுகளில் இரங்கல் தெரிவித்துள்ள பிரதமர், “வார்த்தைகளுக்கு அப்பாற்பட்டு எனக்கு துக்கம் ஏற்பட்டுள்ளது. நமது தேசத்துக்கு வேறு யாரையும் கொண்டு இட்டு நிரப்பமுடியாத அளவுக்கு வெற்றிடம் ஏற்பட்டுள்ளது. திரு.ராம் விலாஸ் பஸ்வான் அவர்களின் மரணம் எனக்கு ஏற்பட்ட தனிப்பட்ட இழப்பாகும். ஒரு நண்பரை, மதிப்புமிக்க சகாவை, ஒவ்வொரு ஏழையும் கண்ணியத்துடன் வாழ்க்கை நடத்துவதை உறுதி செய்வதில் மிகுந்த ஆர்வம் கொண்ட ஒருவரை நான் இழந்து விட்டேன். திரு.ராம் விலாஸ் பஸ்வான் அவர்கள், கடின உழைப்பு மற்றும் உறுதிப்பாட்டுடன் அரசியலில் வளர்ச்சி பெற்றார். நமது ஜனநாயகத்தின் மீது நடந்த அவசர நிலை பிரகடனம் என்ற தாக்குதலுக்கு எதிராக ஒரு இளம் தலைவராக கொடுங்கோன்மையை எதிர்த்தார். அவர் மிகச்சிறந்த அமைச்சர் மற்றும் நாடாளுமன்ற உறுப்பினராகத் திகழ்ந்தார். பல்வேறு கொள்கை முடிவுகளில் நீடித்த பங்களிப்பை வழங்கி உள்ளார். திரு. ராம்விலாஸ் பஸ்வான் அவர்களுடன் இணைந்து தோளோடு தோள் நின்று பணியாற்றியது வியக்கத்தக்க அனுபவமாகும். அமைச்சரவை கூட்டத்தின் போது அவரது குறுக்கீடுகள் நுண்ணறிவு கொண்டவையாக இருந்தன. அரசியல் ஞானத்திலிருந்து, ஆளுகை விவகாரங்களை கையாளுவதில் ராஜதந்திரியாகவும் புத்திசாலியாகவும் திகழ்ந்தார். அவரது குடும்பத்தினருக்கும், அவரது ஆதரவாளர்களுக்கும் என் ஆழ்ந்த இரங்கலைத் தெரிவித்துக்கொள்கின்றேன். ஓம் சாந்தி” என்று கூறி உள்ளார். மேலும் விவரங்களுக்கு இந்த ஆங்கில செய்தியை பார்க்கவும்; https://pib.gov.in/PressReleasePage.aspx?PRID=1662895
2020 டிசம்பர் 11-ல் சர்வதேச பாரதி விழாவில் பிரதமர் உரை

பிரதமர் திரு நரேந்திர மோடி, 2020 டிசம்பர் 11, மாலை 04:30 மணிக்கு நடைபெறும் சர்வதேச பாரதி விழாவில் காணொலிக் காட்சி வாயிலாக உரையாற்ற உள்ளார். இந்த ஆண்டு, இந்தத் திருவிழா மெய்நிகர் முறையில் ஏற்பாடு செய்யப்பட்டுள்ளது. தேச அளவிலும், சர்வதேச அளவிலும், பல கவிஞர்களும், கலைஞர்களும் இதில் பங்கேற்க உள்ளார்கள். மகாகவி சுப்பிரமணிய பாரதியின் 138 வது பிறந்த நாளைக் கொண்டாடும் வகையில், வானவில் கலாச்சார மையம் இந்த விழாவுக்கு ஏற்பாடு செய்துள்ளது.
உஜ்ஜைன் சிம்ஹஸ்த் ஏற்பாடுகள் – பிரதமர் பாராட்டு

உஜ்ஜைன் சிம்ஹஸ்த்தில் பக்தர்களுக்காகவும் சுற்றுலா பயணிகளுக்காகவும் செய்துள்ள பிரமாண்ட ஏற்பாடுகளை பிரதமர் திரு நரேந்திர மோடி பாராட்டி உள்ளார். மத்திய பிரதேச முதல் அமைச்சர் திரு சிவராஜ் சிங் சவுகான் பிரதமரை நேற்று புது தில்ல்லியில் சந்தித்தார். அதன் பிறகு, பிரதமர் தனது டுவிட்டர் வலைதளத்தில், சிம்ஹஸ்த்தில் தூய்மைக்காக எடுத்துக் கொண்டு உள்ள அக்கறையும், தொழில்நுட்ப பயன்பாடும் தனக்கு மகிழ்ச்சி அளிப்பதாக தெரிவித்துள்ளார். மத்திய பிரதேச முதல் அமைச்சர் திரு சிவராஜ் சிங் சவுகானுடன் அருமையான சந்திப்பு நடைபெற்றது. சிம்ஹஸ்த்காக செய்யப்பட்டுள்ள ஏற்பாடுகள் குறித்து அவர் பேசினார். சிம்ஹஸ்த்தில் தொழில்நுட்ப பயன்பாடு மகிழ்ச்சி அளிக்கிறது. நிலம் மற்றும் தண்ணீர் தூய்மைக்காக எடுத்துக் கொண்டு உள்ள கவனம் பாராட்டத்தக்கது. சிம்ஹஸ்த்திற்கு செல்லும் பக்தர்களும் சுற்றுலா பயணிகளும் நமது வளமான வரலாறு மற்றும் சிறந்த கலாச்சாரத்தை கொண்டாடும் வகையில் கலாச்சார நிகழ்ச்சிகளை கண்டுகளிக்கலாம் என்று கூறியுள்ளார்.
நேதாஜி தொடர்புடைய முதல் 100 ஆவணங்கள் வெளியிடப்பட்டன.   தேசிய ஆவணக்காப்பகத்துக்கு வருகை தந்த பிரதமர், நேதாஜியின் குடும்பத்தினரை சந்தித்தார்.

மத்திய அரசு, நேதாஜி சுபாஷ் சந்திரபோஸ் தொடர்பான 100 ஆவணங்களை இன்று வெளியிட்டது. பிரதமர் திரு நரேந்திர மோடி அவர்கள் தேசிய ஆவணக் காப்பகத்துக்கு வருகை தந்து, ஆவணங்களை வெளியிடும் நிகழ்ச்சியை தொடங்கி வைத்தார். பேராசிரியர் சித்ரா கோஷ், திரு சந்திர போஸ் மற்றும் திரு சூர்ய குமார் போஸ் ஆகியோர் உள்ளிட்ட நேதாஜியின் குடும்ப உறுப்பினர்களை பிரதமர் சந்தித்தார். 14 அக்டோபர் 2015 அன்று, நேதாஜியின் குடும்ப உறுப்பினர்களை அவரது இல்லத்தில் சந்தித்த பிரதமர், நேதாஜி சுபாஷ் சந்திர போஸ் தொடர்பான ஆவணங்களை மத்திய அரசு படிப்படியாக வெளியிடும் என்று அறிவித்தார். இதன்படி, முதல் தொகுதியாக 33 ஆவணங்கள், பிரதமர் அலுவலகத்தால், தேசிய ஆவணக் காப்பகத்திடம் 4 டிசம்பர் 2015 அன்று ஒப்படைக்கப்பட்டன. இதன் பின்னர், மத்திய உள்துறை அமைச்சகம், மத்திய வெளியுறவுத் துறை அமைச்சகம், ஆகியவை தங்கள் வசம் இருந்த நேதாஜி சுபாஷ் சந்திர போஸ் தொடர்பான கோப்புகளை தேசிய ஆவணக் காப்பகத்திடம் ஒப்படைத்தன. முதல்படியாக, தேசிய ஆவணக்காப்பகம், நேதாஜி தொடர்பான 100 ஆவணங்களை டிஜிட்டல்மயமாக்கி, பாதுகாப்பு நடவடிக்கைகளுக்குப் பிறகு, பொதுமக்களுக்காக வெளியிட்டது. பாதுகாப்பு நடவடிக்கைகளுக்குப் பிறகு, இதர ஆவணங்களும், பொதுமக்களுக்காக வெளியிடப்படும். வெளிநாடுகள் பலவற்றிற்கு, மத்திய அரசு நேதாஜி தொடர்பான ஆவணங்களை வெளியிடுமாறு கேட்டுக் கொண்டு கடிதம் எழுதியுள்ளது. மத்தி அரசு தொடர்ந்து அந்நாடுகளிடம் இது தொடர்பாக வலியுறுத்தும். டிஜிட்டல் மயப்படுத்தப்பட்ட நேதாஜி ஆவணங்கள், இதற்கென என்.ஐ.சி.யால் உருவாக்கப்பட்ட www.netajipapers.gov.in என்ற இணையதளத்தில் கிடைக்கும்
மாற்றுத்திறனாளிகளுக்கான உலகக்கோப்பை துப்பாக்கிச் சுடுதல் போட்டியில் தங்கப்பதக்கம் வென்ற இந்திய வீராங்கனைக்கு பிரதமர் வாழ்த்து தெரிவித்துள்ளார்

பிரான்சில் நடைபெற்று வரும் மாற்றுத்திறனாளிகளுக்கான உலகக்கோப்பை துப்பாக்கிச் சுடுதல் போட்டியில் உலக சாதனையுடன், தங்கப்பதக்கம் வென்ற இந்திய வீராங்கனைக்கு பிரதமர் திரு நரேந்திர மோடி வாழ்த்து தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் ; “வரலாற்று சிறப்புமிக்க சாதனை படைத்த அவனி லேக்ராவுக்கு வாழ்த்துகள். எதிர்கால வெற்றியின் உச்சத்தை அடையவும், மற்ற வீரர்களை ஊக்குவிக்கவும் என் மனமார்ந்த வாழ்த்துகள்” என்று குறிப்பிட்டுள்ளார்.
திரு  சைரஸ் மிஸ்திரியின் மறைவுக்கு பிரதமர் இரங்கல்

திரு சைரஸ் மிஸ்திரியின் அகால மறைவுக்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துள்ளார். இந்தியாவின் பொருளாதார வளர்ச்சி மீது நம்பிக்கை கொண்ட அவர் ஒரு நம்பிக்கைக்குரிய தொழிலதிபராக திகழ்ந்தார் என்று திரு மோடி கூறியுள்ளார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; "திரு சைரஸ் மிஸ்திரியின் அகால மறைவு அதிர்ச்சியளிக்கிறது. அவர் இந்தியாவின் பொருளாதார வலிமையில் நம்பிக்கை கொண்ட ஒரு பெரும் நம்பிக்கைவூட்டும் தொழிலதிபராக திகழ்ந்தார். அவரது மறைவு வர்த்தகம் மற்றும் தொழில் உலகிற்கு ஒரு பெரிய இழப்பு. அவரது குடும்பத்தினருக்கும் நண்பர்களுக்கும் இரங்கல். அவரது ஆன்மா சாந்தியடையட்டும்."
மறைந்த திரு ஹர்மோகன் சிங் யாதவின் 10வது நினைவு நாளைக் குறிக்கும் நிகழ்ச்சியில் ஜூலை 25ஆம் தேதி பிரதமர்

மறைந்த திரு ஹர்மோகன் சிங் யாதவின் 10வது நினைவு நாளைக் குறிக்கும் நிகழ்ச்சியில் ஜூலை 25, 2022 அன்று மாலை 4:30 மணிக்கு பிரதமர் திரு நரேந்திர மோடி, காணொலி மூலம் உரையாற்றுகிறார். திரு ஹர்மோகன் சிங் யாதவ் (18 அக்டோபர், 1921 – 25 ஜூலை, 2012) யாதவ சமூகத்தின் ஒரு உயர்ந்த ஆளுமையாகவும் தலைவராகவும் இருந்தார். இந்த நிகழ்ச்சியில் பிரதமர் பங்கேற்பது, விவசாயிகள், பிற்படுத்தப்பட்ட வகுப்பினர் மற்றும் சமூகத்தின் பிற பிரிவினருக்கான மறைந்த தலைவரின் பங்களிப்பை அங்கீகரிக்கும் வகையில் அமைந்துள்ளது. திரு ஹர்மோகன் சிங் யாதவ் நீண்ட காலமாக தீவிர அரசியலில் ஈடுபட்டு, எம்எல்சி, எம்எல்ஏ, மாநிலங்களவை உறுப்பினர் மற்றும் அகில பாரதிய யாதவ் மகாசபா தலைவர் என பல்வேறு பதவிகளை வகித்தார். அவர் தனது மகன் திரு சுக்ராம் சிங்கின் உதவியுடன் கான்பூர் மற்றும் அதைச் சுற்றியுள்ள பகுதிகளில் பல கல்வி நிறுவனங்களை நிறுவுவதில் முக்கிய பங்கு வகித்தார். திரு ஹர்மோகன் சிங் யாதவ், 1984-ல் சீக்கியர்களுக்கு எதிரான கலவரத்தின் போது பல சீக்கியர்களின் உயிரைப் பாதுகாப்பதில் வீரத்தை வெளிப்படுத்தியதற்காக 1991 இல் சௌரிய சக்ரா விருது பெற்றார்.
அடல் புதிய கண்டுபிடிப்பு இயக்கத்தைத் தொடர அமைச்சரவை ஒப்புதல்

அடல் புதிய கண்டுபிடிப்பு இயக்கத்தைத் தொடர பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. பள்ளிக்கூட நிலையில், பெருமளவு இந்த இயக்கம் வெற்றியடைந்திருப்பதால், 10,000 பள்ளிகளில் அடல் டிங்கரிங் சோதனைக் கூடங்களை விரிவுபடுத்த 2019-20 வரை ரூ.1000 கோடி தொடர் செலவினத்திற்கும் ஒப்புதல் வழங்கப்பட்டுள்ளது. 10,000-க்கும் அதிகமான பள்ளிகளில் அடல் டிங்கரிங் சோதனைக் கூடத் திட்டம், 2020-க்குள் செயல்படுத்தப்படும் என்று எதிர்பார்க்கப்படுகிறது. முதல் ஐந்து ஆண்டுகளில் குறைந்தபட்சம் 50-60 புதுமை தொழில்கள் ஆதரவுடன் நாடு முழுவதும் 100-க்கும் அதிகமான அடல் இன்குபேஷன் மையங்கள் அமைக்கப்பட உள்ளன. 100-க்கும் அதிகமான புதுமைத் தொழில் முயற்சி செய்வோர் தங்களின் உற்பத்திப் பொருட்களுக்கு உதவி பெறுவார்கள் என்று எதிர்பார்க்கப்படுகிறது.
மாற்றியமைக்கப்பட்ட மின்னணு உற்பத்தித் தொகுப்புகள் (EMC 2.0) திட்டத்திற்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உலக தரத்திலான கட்டமைப்புகளை உருவாக்குவதற்கும், மாற்றியமைக்கப்பட்ட மின்னணு உற்பத்தித் தொகுப்புகள் (EMC 2.0 ) திட்டத்திற்கும் நிதி ஒதுக்க ஒப்புதல் அளிக்கப்பட்டது. மின்னணு உற்பத்தித் தொகுப்புகள் (EMC-கள்) மூலம் பொதுவான வசதிகள் மற்றும் சௌகரியங்களை உருவாக்குவதும் இதில் அடங்கும். இந்த மின்னணு தொகுப்புப் பகுதிகள் மூலமாக இ.எஸ்.டி.எம். துறையில் வளர்ச்சி ஊக்குவிக்கப்படுவதுடன், தொழில்முனைவோர் சூழல் மேம்பாடு ஏற்படும், புதிய சிந்தனை உத்வேகம் பெறும், இந்தத் துறையில் புதிய முதலீடுகளை ஈர்ப்பதன் மூலம் அந்தப் பகுதியில் பொருளாதார வளர்ச்சி ஏற்படும், வேலைவாய்ப்புகள் பெருகும், வரி வருவாய் அதிகரிக்கும் என்று எதிர்பார்க்கப்படுகிறது. மாற்றியமைக்கப்பட்ட மின்னணு உற்பத்தித் தொகுப்புகள் (EMC 2.0 திட்டமானது, மின்னணு உற்பத்தி தொகுப்பு தொழிற்சாலைகள் (இ.எம்.சி.கள்) உருவாக்குவது மற்றும் பொதுவான வசதிகள் மையங்களை (சி.எப்.சி.கள்) உருவாக்குவது ஆகிய பணிகள் மேற்கொள்ளப்படும். இந்தத் திட்டத்திற்காக குறைந்தபட்ச பரப்பிலான பகுதிகளில் மின்னணு உற்பத்தி தொகுப்புகள் அமைக்கப்படும். அவை அடுத்தடுத்து அமையும் வகையில் பார்த்துக் கொள்ளப்படும். அடிப்படைக் கட்டமைப்பு வசதிகள் உருவாக்குதல், சௌகரியங்கள் மற்றும் இ.எஸ்.டி.எம். தொழில் பிரிவுகளுக்குத் தேவையான இதர பொதுவான வசதிகளை உருவாக்கித் தருவதில் கவனம் செலுத்தப்படும். பொது வசதிகள் மையத்திற்கு (சி.எப்.சி.) தற்போது இயக்கத்தில் உள்ள கணிசமான எண்ணிக்கையிலான இ.எஸ்.டி.எம்.கள் அந்தப் பகுதியில் இருக்க வேண்டும். பொதுவான தொழில்நுட்ப கட்டமைப்பு வசதிகளை மேம்படுத்துதல், இ.எம்.சி.கள் / தொழில் மண்டலப் பகுதிகள் / தொழிற்பூங்காக்கள்/ தொழில் வளாகத்தட பகுதிகளில் உள்ள ஈ.எஸ்.டி.எம். பிரிவுகளுக்கு பொதுவான சௌகரியங்களை ஏற்படுத்துதல், ஆகியவற்றில் கவனம் செலுத்தப்படும். நிதியளவிலான தாக்கங்கள் உத்தேசிக்கப்பட்டுள்ள இ.எம்.சி. 2.0 திட்டத்துக்கான மொத்த மதிப்பீடு ரூ.3,762.25 கோடி இதில் நிதியுதவியாக ரூ.3725 கோடி வழங்கப்படும். நிர்வாகம் மற்றும் மேலாண்மைச் செலவுகளுக்கு ரூ.37.25 கோடி வரை செலவிடப்படும். பயன்கள் இ.எஸ்.டி.எம். துறையில் முதலீடுகளை ஈர்க்கும் வகையில், மின்னணு தொழிற்சாலைகளுக்கு வலுவான கட்டமைப்பு வசதிகளை உருவாக்கித் தரும் வகையில் இந்தத் திட்டம் இருக்கும். இதனால் வேலைவாய்ப்புகள் பெருகும். இந்தத் திட்டத்தால் பின்வரும் பயன்கள் கிடைக்கும் என்று எதிர்பார்க்கப் படுகிறது: 1. ஆயத்த நிலையிலான கட்டமைப்பு வசதிகள் இருக்கும். தொழில் தொடங்கும் வாய்ப்பு இருப்பதால் மின்னணு துறையில் முதலீடுகளை ஈர்க்க முடியும்; 2. மின்னணு துறையில் புதிய முதலீடுகள் வரும்; 3. உற்பத்திப் பிரிவுகள் மூலமாக வேலைவாய்ப்புகள் பெருகும்; 4. உற்பத்திப் பிரிவுகள் வரிகள் செலுத்துவதன் மூலம் அரசுக்கு வருவாய் கிடைக்கும்.
நவராத்திரி காலத்தில் அன்னை கால்ராத்ரியிடம் பிரதமர் பிரார்த்தனை செய்துள்ளார்

நவராத்திரி காலத்தில் அனைவருக்கும் ஆசிர்வாதங்கள் கோரி அன்னை கால்ராத்ரியிடம் பிரதர் திரு நரேந்திர மோடி பிரார்த்தனை செய்துள்ளார். பிரதமர் டுவிட்டர் செய்தியில் கூறியிருப்பதாவது ; "मां कालरात्रि से प्रार्थना है कि सारी बाधाओं को दूर कर वे हर किसी के जीवन में सुख, शांति, समृद्धि और उत्तम स्वास्थ्य लेकर आएं।"
புனித வெள்ளி அன்று ஏசு கிறிஸ்துவின் துணிச்சல் மற்றும் இரக்க குணத்தை பிரதமர் நினைவு கொண்டார்

புனித வெள்ளி அன்று ஏசு கிறிஸ்துவின் துணிச்சல் மற்றும் இரக்க குணத்தை பிரதமர் திரு. நரேந்திர மோடி நினைவு கொண்டார். “புனித வெள்ளி அன்று ஏசு கிறிஸ்துவின் துணிச்சல் மற்றும் இரக்க குணத்தை நாம் நினைவு கொள்வோம். சமூகத்தில் அநீதியைப் போக்கவும், வலியையும் மகிழ்ச்சியின்மையை போக்கவும் மற்றவர்களுக்காக பாடுபடவும் அவர் தன் வாழ்நாளை அர்ப்பணித்துக் கொண்டார்” என்று பிரதமர் திரு. நரேந்திர மோடி குறிப்பிட்டுள்ளார்.
நேதாஜி சுபாஷ் சந்திர போஸ் பிறந்தநாள் – பிரதமர் அஞ்சலி செலுத்தினார்

நேதாஜி சுபாஷ் சந்திர போஸ் பிறந்தநாளை முன்னிட்டு பிரதமர் திரு. நரேந்திர மோடி அஞ்சலி செலுத்தினார். “நேதாஜி சுபாஷ் சந்திர போஸின் வீரம் ஒவ்வொரு இந்தியரையும் பெருமைப்படுத்துகிறது. இந்த மாமனிதரின் பிறந்த நாளை முன்னிட்டு நான் அவருக்குத் தலை வணங்குகிறேன்” என்று பிரதமர் கூறியுள்ளார்.
பிரபல குஜராத்தி நாட்டுப்புறப் பாடகர் திவாளிபென் பில் மரணத்திற்கு பிரதமரின் இரங்கல் செய்தி

பிரபல குஜராத்தி நாட்டுப்புறப் பாடகர் திவாளிபென் பில் மரணத்திற்கு பிரதமர் இரங்கல் செய்தி வெளியிட்டுள்ளார், தமது செய்தியில் பிரதமர், “பிரபல குஜராத்தி நாட்டுப்புற பாடகர் திவாளிபென் பில் மரணம் அடைந்த செய்தி என்னை வருத்தத்தில் ஆழ்த்தியது. அவரது பண்பாட்டு பங்களிப்பு ஆழ்ந்து நினைவு கூறத்தக்கது” என்று குறிப்பிட்டுள்ளார்,
2018 – ஆசிய விளையாட்டுப் போட்டிகளில் தங்கப்பதக்கம் வென்ற இந்திய படகு போட்டி குழுவிற்கு பிரதமர் வாழ்த்து

இந்தோனேஷியாவில் உள்ள ஜகார்த்தா – பாலெம்பாங்-கில் நடைபெறும் 18-ஆவது ஆசிய விளையாட்டுப் போட்டிகளின் ஆடவருக்கான நான்கு துடுப்புகள் குழுப் பிரிவில் தங்கப்பதக்கம் வென்ற ஸ்வரண் சிங், தத்து பபன் போக்கனல், ஓம் பிரகாஷ், சுக்மீத் சிங் ஆகியோருக்கு பிரதமர் திரு.நரேந்திர மோடி வாழ்த்து தெரிவித்துள்ளார். “படகுப் போட்டியில் நமது குழு மகத்தானதாக விளங்குகிறது. ஆடவருக்கான நான்கு துடுப்புகள் படகுப் போட்டியில் தங்கம் வென்றிருப்பதன் மூலம் இந்தியாவின் பெருமை விரிவடைந்துள்ளது. இந்தக்குழுவில் இடம் பெற்ற ஸ்வரண் சிங், தத்து பபன் போக்கனல், ஓம் பிரகாஷ், சுக்மீத் சிங் ஆகியோருக்கு வாழ்த்துக்கள்.” என்று பிரதமர் கூறியுள்ளார்.
ஜனவரி 2 அன்று மீரட்டுக்குப் பிரதமர் பயணம் மேற்கொள்ளவிருக்கிறார்

2022 ஜனவரி 2 அன்று பிரதமர் திரு.நரேந்திர மோடி மீரட் நகருக்குப் பயணம் மேற்கொண்டு பிற்பகல் சுமார் 1 மணிக்கு மேஜர் தியான் சந்த் விளையாட்டுக்கள் பல்கலைக்கழகத்திற்கு அடிக்கல் நாட்டுவார். மீரட்டில் உள்ள சர்தானா நகரின் அருகே சலாவா, காய்லி கிராமங்களில் ரூ.700 கோடி மதிப்பீட்டு செலவில் இந்தப் பல்கலைக்கழகம் அமைக்கப்படும். விளையாட்டுக் கலாச்சாரம் மற்றும் நாட்டின் அனைத்துப் பகுதிகளிலும் உலகத் தரத்திலான விளையாட்டு அடிப்படைக் கட்டமைப்பு வசதியை உருவாக்குவது உட்பட பிரதமர் கவனம் செலுத்தும் முக்கியத் துறைகளில் ஒன்றாக இது உள்ளது. மீரட்டில் மேஜர் தியான் சந்த் விளையாட்டுக்கள் பல்கலைக்கழகம் அமைப்பது இந்தத் தொலைநோக்குப் பார்வையை நிறைவு செய்வதை நோக்கிய முக்கிய நடவடிக்கையாக இருக்கும். செயற்கை முறையிலான ஹாக்கி மைதானம், கால்பந்து மைதானம், கூடைப்பந்து/வாலிபால்/கைப்பந்து/கபடி மைதானம், டென்னிஸ் கோர்ட், உடற்பயிற்சிக் கூடம், செயற்கை முறையிலான ஓட்டப்பந்தய அரங்கம், நீச்சல் குளம், பல நோக்கு அரங்கம், சைக்கிள் பந்தயத்திற்கான பாதை உட்பட இந்த விளையாட்டுக்கள் பல்கலைக்கழகம் நவீன மற்றும் பல வகை விளையாட்டு உள்கட்டமைப்புகளைக் கொண்டதாக இருக்கும். துப்பாக்கிச்சுடுதல், ஸ்குவாஷ், ஜிம்னாஸ்டிக்ஸ், பளு தூக்குதல், வில்வித்தை, படகு சவாரி, துடுப்புப் படகு சவாரி போன்ற வசதிகளும் இந்தப் பல்கலைக்கழகத்தில் இருக்கும். 540 விளையாட்டு வீராங்கனைகள், 540 விளையாட்டு வீரர்கள் என 1080 பேருக்குப் பயிற்சி அளிக்கும் திறனை இந்தப் பல்கலைக்கழகம் பெற்றிருக்கும். மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786484
ராஜஸ்தானின் ஜோத்பூர் சிலிண்டர் விபத்தில் பாதிக்கப்பட்டோருக்கு நிவாரண உதவி: பிரதமர் அறிவிப்பு

ராஜஸ்தானின் ஜோத்பூரில் சிலிண்டர் விபத்தில் உயிரிழந்தவர்களின் குடும்பத்தினருக்கு தலா 2 லட்சம் ரூபாயும், காயமடைந்தவர்களுக்கு தலா 50,000 ரூபாயும் வழங்கப்படும் என பிரதமர் திரு நரேந்திர மோடி அறிவித்துள்ளார். இது தொடர்பாக பிரதமர் அலுவலகம் வெளியிட்டுள்ள ட்விட்டர் பதிவில், ”ராஜஸ்தான் மாநிலம் ஜோத்பூரில் சிலிண்டர் விபத்தில் உயிரிழந்தவர்களின் குடும்பத்தினருக்கு பிரதமரின் நிவாரண நிதியிலிருந்து தலா 2 லட்சம் ரூபாய் வழங்கப்படும் என பிரதமர் திரு. நரேந்திர மோடி அறிவித்துள்ளார். காயமடைந்தவர்களுக்கு தலா 50,000 ரூபாய் வழங்கப்படும்." என்று தெரிவிக்கப்பட்டுள்ளது. மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884220 —————–
சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்

சட்டத் துறையில் இந்தியா மற்றும் மொரோக்கோ இடையேயான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை பின் ஏற்பு ஒப்புதல் அளித்தது உள்ளது. இது சட்டம் மற்றும் சட்டம் இயற்றல் துறையில் அனுபவங்கள் மற்றும் நிபுணத்துவத்தை பகிர்ந்துகொள்ள உதவும். இந்தியா மற்றும் மொரோக்கோ ஏற்பாடு செய்யும் கருத்தரங்கம், சிந்தனையரங்கம், பயிலரங்கம் ஆகியவற்றில் வழக்கறிஞர்கள், சட்ட அலுவலர்கள் மற்றும் சட்ட மாணவர்கள் சட்டம் மற்றும் நீதி துறையில் உள்ள பிரச்சனைகளை விவாதிக்க இந்த புரிந்துணர்வு ஒப்பந்தம் வழி செய்யும்.
மகர சங்கராந்தி பண்டிகையை முன்னிட்டு கர்நாடக மக்களுக்கு பிரதமர் வாழ்த்து

மகர சங்கராந்தி பண்டிகையை முன்னிட்டு கர்நாடக மக்களுக்கு பிரதமர் திரு. நரேந்திர மோடி வாழ்த்துகளை தெரிவித்த்துள்ளார். “தேசிய முன்னேற்றத்திற்கு பெரும் பங்களிப்பை வழங்கிவரும் கர்நாடக மாநிலத்தின் எனது சகோதர, சகோதரிகளுக்கு மகர சங்கராந்தி வாழ்த்துக்கள். மாநில மக்களின் வாழ்வு முன்னேற மத்திய, மாநில அரசுகள் தொடர்ந்து பாடுபடும்” என்று பிரதமர் தெரிவித்துள்ளார் கர்நாடக முதல் அமைச்சர் திரு. பசவராஜ் எஸ் பொம்மையின் மகர சங்கராந்தி வாழ்த்துக்கு பதிலளிக்கும் வகையில், பிரதமர் இவ்வாறு கூறியுள்ளார்.
ஷியாம்ஜி கிருஷ்ண வர்மா அவர்களின் பிறந்த நாளை முன்னிட்டு பிரதமர் அவரை நினைவு கூர்ந்தார்.

ஷியாம்ஜி கிருஷ்ண வர்மா அவர்களின் பிறந்த நாளை முன்னிட்டு பிரதமர் திரு. நரேந்திர மோடி அவரை நினைவு கூர்ந்தார். “ஷியாம்ஜி கிருஷ்ண வர்மா அவர்களின் பிறந்த தினத்தன்று நான் அவரை நினைவு கூர்கிறேன். நமது சுதந்திரத்திற்காக அவர் நடத்திய போராட்டங்கள் நம் மனதில் என்றும் நிலைத்து நிற்கும். சுதந்திர போராட்டத்தில் பலரை ஈடுபடுத்தும் வகையில் ஊக்குவித்த ஷியாம்ஜி கிருஷ்ண வர்மா தேசப்பற்றின் வழிகாட்டியாக என்றும் நம் நினைவில் இருப்பார்.” என்று பிரதமர் குறிபிட்டுள்ளார்.